ไฟแนนซ์ทูเดย์
กลายเป็นประเด็นเศรษฐกิจที่น่าตระหนกขึ้นมาทันที เมื่อมีนักธุรกิจปูดว่า กฎหมายสรรพากรประกาศฉบับที่ 630
3 มิ.ย. 2560

โดย...ช.ชดา- กลายเป็นประเด็นเศรษฐกิจที่น่าตระหนกขึ้นมาทันที เมื่อมีนักธุรกิจปูดว่า กฎหมายสรรพากรประกาศฉบับที่ 630 เอื้อประโยชน์ให้เศรษฐี ตั้งบริษัทเพื่อรับโอนที่ดินจากบุคคลธรรมดาหรือนิติบุคคลอื่นในราคาตลาด เพื่อเลี่ยงภาษีก่อนที่กฎหมายภาษีที่ดินและสิ่งปลูกสร้างจะมีผลบังคับใช้ มีเศรษฐีหลายตระกูลแห่ตั้งบริษัทเร่งโอนที่ดินออกไปภายในปีนี้ หากไปแกะจากประกาศกรมสรรพากรแล้ว มหกรรมการโอนย้ายทรัพย์สินน่าจะเกิดแค่ปีเดียว และไม่น่าจะรีบโอนเพื่อหนีภาษีที่ดิน แต่เป็นการโอนเพื่อเลี่ยงการเสียภาษีเงินได้ที่จะต้องจ่ายหากขายที่ดินในอนาคต และได้สิทธิประโยชน์จากการลดหย่อนค่าธรรมเนียมการโอนอันนี้เป็นการหาช่องจากกฎหมาย ที่เขาพูดกันทั่วบ้านทั่วเมือง ไม่รู้ว่าจะไปเข้าหู ประสงค์ พูนธเนศ อธิบดีกรมสรรพากรบ้างหรือไม่ เพราะผิดเจตนารมณ์์ของการออกกฏหมายที่ท่านอธิบดีบอกตลอดเวลาว่าทำเพื่อให้ผู้ประกอบการรายย่อยเข้ามาอยู่ในระบบภาษี